সংবাদ সম্মেলনে জানানো হয়, এ ডেটাবেজে প্রযুক্তির মাধ্যমে কেউ একবার জেলে ঢুকলে ওই বন্দীর সব তথ্য সংরক্ষিত থাকবে। এ প্রযুক্তির ফলে একই ব্যক্তির বারবার অপরাধ করার প্রবণতা কমে আসবে। প্রতিদিন দেশের সব কারাগারগুলো থেকে কতজন বন্দী বের হন, আবার নিয়মিত আসেন, কারাগার থেকে কোর্টে যাওয়া ও আসা, অসুস্থ হলে হাসপাতালে যাওয়া, এক কারাগার থেকে অন্য কারাগার যাওয়াসহ নানান তথ্য ওই ডেটাবেজে সংরক্ষিত থাকবে। পরিচয় গোপন, একই আসামির বারবার আটক হওয়া, কারাগারে যাওয়া, একই জেলে একজন আসামি কতবার গিয়েছেন সব তথ্য পাওয়া পাবে এই ডেটাবেজ থেকে।